हिंदी भाषा का वास्तविक सौंदर्य उसकी ध्वनियों की शुद्धता और स्पष्टता में निहित है। हमारी पुस्तक शृंखला ‘अक्षरमाला’ पाठकों को अक्षरों व शब्दों के ध्वन्यात्मक स्वरूप से परिचित कराती है। हिंदी की ध्वन्यात्मक यात्रा को आगे बढ़ाते हुए, ‘अक्षरमाला’ (भाग-३) में उ, ऊ, ऋ, ए, और ऐ की मात्रा के शब्दों का उच्चारण सिखाया गया है सरल भाषा, रंगीन चित्रों और भाषावैज्ञानिक दृष्टिकोण से सुसज्जित यह पुस्तक हर उस जिज्ञासु पाठक के लिए है जो हिंदी को केवल पढ़ना नहीं, बल्कि उसकी मूल आत्मा के साथ शुद्ध रूप में बोलना चाहता है। हिंदी भाषा के प्रेमियों और सीखने के इच्छुक पाठकों के लिए यह पुस्तक एक अनुपम उपहार सिद्ध होगी।